**A változásokat tartalmazó szövegrészek pirossal írva, a törlendő részek pirossal áthúzva!!**

**BALATONFÜREDI HORGÁSZ EGYESÜLET**

EGYSÉGES SZERKEZETBE FOGLALT

ALAPSZABÁLYA

(***A módosított szövegrészek vastag, dőlt betűvel szedettek.)***

Az Egyesület Alapszabályát a 2016. február 13-án megtartott közgyűlésen hozott határozatokban foglalt módosításokkal, valamint a Polgári Törvénykönyvről szóló 2013. évi V. törvény (Ptk.), az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (Ectv.) rendelkezéseinek megfelelve az alábbi tartalommal fogadjuk el a szervezet egységes szervezetbe foglalt alapszabályát:

**I.**

**Az egyesület adatai**

1. Az egyesület neve: Balatonfüredi Horgász Egyesület

2. Az egyesület rövidített elnevezése: BHE

3. Az egyesület idegen nyelvű elnevezése: -***Balatonfüred Sportfishing Club***

4. Az egyesület székhelye: 8230 Balatonfüred, Aranyhíd-sétány 9.

5. Az Egyesület tagja a Magyar Horgászok Országos Szövetségének (MOHOSZ) és a Bakony-Balaton Horgászegyesületek Szövetségének.

6. Az egyesület honlapjának címe: ***www.bfhe.hu***

7. Az egyesület működési területe: Balatonfüred és térsége.

8. Az egyesület pecsétje: kör alakú pecsét, Balatonfüredi Horgász Egyesület, 1954 felirattal, közepén fogassüllő stilizált ábrázolása.

**II.**

**Az egyesület célja, tevékenysége**

1. Az egyesület célja:

A jelen alapszabály megalkotói azon célt tűzték ki maguk elé, hogy tagjaik számára szervezett, egyesületi formában biztosítsák a horgászat feltételeit, elősegítve az emberi és természeti törvényeknek megfelelő, kulturált horgászatot. E célból a horgászat iránt érdeklődő fiatalság nevelését éppúgy kiemelt feladatként kezelik, mint felnőtt horgászok tájékoztatását a horgászattal kapcsolatos jogszabályokról. Hasonlóan fontos célként határozzák meg az élő természet, a vizek, a halállomány és általában a környezet védelmét.

2. Az egyesület tevékenysége:

* A horgászsport fejlesztése, népszerűsítése.
* Tagjai részére kedvező horgászati lehetőség biztosítása.
* Halállomány védelme.
* A természetes és az épített környezet védelme.
* A horgászattal összefüggő törvények és rendeletek megismertetése és betartatása, különös tekintettel az új jogszabályokra.
* A társadalmi együttélés és a horgászerkölcs szabályainak tiszteletben tartására, a természet szeretetére és védelmére való nevelés.
* Versenyek rendezése.
* ***Vagyonrészek bérbeadása.***
* Nemzetközi kapcsolatok fenntartása.

**III.**

**Az egyesület működésére vonatkozó általános szabályok**

1. Az egyesület közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

**IV.**

**A vagyoni hozzájárulás**

1. ***Az egyesület rendes tagjai, a közgyűlés által megállapított éves tagdíjat kötelesek megfizetni minden év május 31. napjáig egyösszegben, az állami horgászjegy megvásárlásával együtt.***

***2. Az egyesületbe újonnan belépő rendes tag a tagsági jogviszonya keletkezésének évében 50.000,- forint egyszeri belépési díjat fizet a tagsági jogviszony létesítésétől számított 8 napon belül az egyesület ~~házipénztárába vagy az egyesület~~ bankszámlájára történő átutalás útján, amely tartalmazza az első évre vagyoni hozzájárulásként fizetendő tagdíjat is. A belépés évét követően legkésőbb minden év május 31. napjáig köteles ~~az egyesület házipénztárába vagy~~ az egyesület bankszámlájára történő átutalás útján teljesíteni az előző bekezdésben írt éves tagdíjat.***

***3. Az egyesület tiszteletbeli tagjai vagyoni hozzájárulás fizetésre nem kötelesek.***

**V.**

**A tagság**

***1. Az egyesületnek rendes, tiszteletbeli, pártoló és különleges jogállású tagjai*** ***lehetnek.***

***2. Az egyesület rendes tagja lehet az a természetes személy, jogi személy, jogi személyiséggel nem rendelkező szervezet, aki az egyesület célkitűzésével egyetért és a célok megvalósítása érdekében tevékenységében aktívan részt kíván venni, továbbá az alapszabályban foglalt rendelkezéseket elfogadja.***

***3. Az egyesület pártoló tagja lehet minden olyan természetes vagy jogi személy, aki, vagy amely az Egyesület célkitűzéseittámogatja, továbbá az alapszabályban foglalt rendelkezéseket elfogadja és az éves vagyoni hozzájárulást befizeti.***

***4. Az egyesület tiszteletbeli tagja lehet az a természetes személy, aki az Egyesület célkitűzéseinek megvalósítását kiemelkedő módon munkásságával, szakmai, erkölcsi súlyával elősegíti, az egyesület célkitűzésével egyetért és a célok megvalósítása érdekében tevékenységében aktívan részt kíván venni, továbbá az alapszabályban foglalt rendelkezéseket elfogadja.***

***5. Különleges jogállású tagok a 18 évnél fiatalabb, illetőleg 70 évnél idősebb tagok, akik a tagdíjfizetés mértéke és az egyesület szolgáltatásainak igénybevétele során az Elnökség által meghatározott kedvezményekben részesülhetnek.***

***6. Az egyesület 2016. 02. 13-án fennálló tagjegyzékét jelen alapszabály 1. számú melléklete tartalmazza.***

**VI.**

**A tagsági jogviszony keletkezése**

1. ***A rendes tagság – a tiszteletbeli tagságot kivéve ~~–~~ a belépési nyilatkozat elfogadásával keletkezik. A belépési nyilatkozatot két rendes tag írásbeli ajánlásával az elnökséghez kell benyújtani, amely szerv a kérelem beérkezésétől számított 30 napon belül, egyszerű szótöbbséggel, nyílt szavazással határoz a tagfelvételről. Határozatát annak meghozatalát követő 8 napon belül írásba foglaltan, igazolt módon kell megküldeni a tagfelvételt kérelmező számára. A tagfelvételi kérelem elutasítása esetén jogorvoslatnak helye nincs.***

***2. Tiszteletbeli tagság odaítéléséről az elnökség jelölését követően a közgyűlés a soron következő ülésén dönt az egyesület egyszerű szótöbbségével, nyílt szavazással.***

**VII.**

***A tagsági jogviszony megszűnése***

1. ***A tagsági jogviszony megszűnik:***

***a./ A tag kilépésével.***

***b./ A tag halálával vagy jogutód nélküli megszűnésével.***

***c./ A tag kizárásával.***

***d./ Egy évnél régebbi tagdíj* hátraléknál**

***2. A tagsági jogviszonyát a tag az egyesület elnökségéhez címzett írásbeli nyilatkozatával bármikor, indokolás nélkül megszüntetheti. A tagsági jogviszony a nyilatkozatának az elnökséghez történő megérkezése napján szűnik meg.***

***3. Az elnökség nyílt szavazással, egyszerű szótöbbséggel kizárhatja az egyesület tagjai közül azt a tagot, aki jelen alapszabály rendelkezéseit vagy a közgyűlés határozatát súlyosan megszegi, vagy ismételten sértő magatartást tanúsít.***

***Kizárható a tag akkor is, ha ~~hat~~ 12 hónapon keresztül elmaradt a tagdíj megfizetésével. A tagdíj megfizetésének elmulasztása miatt a tag csak akkor zárható ki, ha a legalább ~~hat~~ 12 hónapos mulasztás elteltét követően az elnökség írásban – póthatáridő tűzésével és a jogkövetkezményekre, azaz a kizárásra történő figyelmeztetéssel – felszólította a tagdíjhátralék teljesítésére, mely felszólítás a póthatáridőn belül is eredménytelen maradt.***

***A kizárási eljárást bármely tag vagy egyesületi szerv kezdeményezésére az elnökség folytatja le. A kizárási eljárásban a tagot az elnökség ülésére meg kell hívni (kivétel ez alól az előző bekezdésben szereplő 12 hónapot meghaladó tagdíj hátralékkal rendelkező tagot), azzal a figyelmeztetéssel, hogy a szabályszerű meghívása ellenére történő távolmaradása az ülés megtartását és a határozathozatalt nem akadályozza. Az ülésen biztosítani kell számára a védekezési lehetőséget. Az ülésen a tag képviselővel is képviseltetheti magát. A tag kizárását kimondó határozatot írásba kell foglalni és indokolással kell ellátni; az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. Az elnökség a kizárásról szóló határozatot a tagkizárási eljárás megindulásától számított 30 napon belül meghozza és 8 napon belül igazolható módon közli az érintett taggal.***

***A kizárt tag a kizárást kimondó elsőfokú elnökségi határozat ellen, a kézbesítéstől számított 15 napon belül az egyesület közgyűléséhez fellebbezéssel élhet. A közgyűlés a fellebbezés tárgyában a soron következő ülésén nyílt szavazással, egyszerű szótöbbséggel dönt. A közgyűlés határozatát annak meghozatalakor szóban kihirdeti és 8 napon belül írásban, igazolható módon is közli az érintett taggal.***

**VIII.**

***A tagok jogai***

***1. Az egyesület rendes tagja jogosult:***

***a./ az egyesület tevékenységében részt venni***

***b./ az egyesület szolgáltatásait igénybe venni***

***c./ a közgyűlésen részt venni, szavazati jogát gyakorolni, a közgyűlés rendjének megfelelően felszólalni, kérdéseket feltenni, javaslatokat és észrevételeket tenni***

***d./ az egyesület irataiba betekintetni***

***e./ arra, hogy az egyesület tisztségviselőjévé, felügyelőbizottsági tagjává válasszák, amennyiben vele szemben jogszabályban meghatározott kizáró ok nem áll fenn.***

***A rendes tag a közgyűlésen a szavazati jogát meghatalmazott képviselője útján gyakorolhatja.*** ***A közgyűlés személyi és vagyoni kérdésekben egyszerű többséggel dönthet arról, hogy a szavazás módja nyílt, vagy titkos legyen. A személyi és vagyoni kérdésekben való döntésnél akár nyílt, akár titkos szavazásra kerül sor, a szavazásra jogosult tagok személyesen, közvetlenül és egyenlően jogosultak szavazni.***

**2. Az *egyesület pártoló ~~és tiszteletbeli~~ tagja jogosult:***

***a./ az egyesület rendezvényein részt venni ~~és az egyesület szolgáltatásait igénybe venni~~***

***b./ a közgyűlésen tanácskozási joggal részt venni, a közgyűlés rendjének megfelelően felszólalni, javaslatokat és észrevételeket tenni***

***c./ az egyesület irataiba betekintetni***

***3. Az egyesület tiszteletbeli tagja jogosult:***

***a./ az egyesület tevékenységében részt venni***

***b./ az egyesület szolgáltatásait igénybe venni***

***c./ a közgyűlésen részt venni, a közgyűlés rendjének megfelelően felszólalni, kérdéseket feltenni, javaslatokat és észrevételeket tenni***

***d./ az egyesület irataiba betekinteni***

***e./ arra, hogy az egyesület tisztségviselőjévé, felügyelőbizottsági tagjává válasszák, amennyiben vele szemben jogszabályban meghatározott kizáró ok nem áll fenn.***

**IX.**

***A tagok kötelezettségei***

***1. Az egyesület rendes tagja:***

***a./ Nem veszélyeztetheti az egyesület céljának megvalósítását és az egyesület tevékenységét.***

***b./ Köteles a tagdíjat annak esedékességéig megfizetni***

***c./ Köteles az egyesület alapszabályának, a döntéshozó szervek határozatainak reá vonatkozó előírásait, rendelkezéseit betartani.***

***d./ Köteles a lakcímét******, email címét és telefonszámát megadni, valamint annak megváltozását követő 8 napon belül az elnökséghez bejelenteni.***

***2. Az egyesület pártoló és tiszteletbeli tagja:***

***a./ Nem veszélyeztetheti az egyesület céljának megvalósítását és az egyesület tevékenységét.***

***b./ Köteles – a tiszteletbeli tagokat kivéve – a vagyoni hozzájárulás legkisebb összegét annak esedékességéig megfizetni***

***c./ Köteles az egyesület alapszabályának, a döntéshozó szervek határozatainak reá vonatkozó előírásait, rendelkezéseit betartani.***

***d./ Köteles a lakcímét, , email címét és telefonszámát megadni, valamint annak megváltozását követő 8 napon belül az elnökséghez bejelenteni.***

**X.**

***Az egyesület szervei***

1. ***Az egyesület szervei:***

***a./ Közgyűlés***

***b./ Elnökség***

***c./ Felügyelőbizottság***

***d./ Fegyelmi Bizottság***

***A Közgyűlés***

2. ***A közgyűlés az egyesület legfőbb döntéshozó szerve.***

***3. A közgyűlés hatáskörébe tartozik:***

***a) az alapszabály módosítása;***

***b) az egyesület megszűnésének, egyesülésének és szétválásának elhatározása;***

***c) a vezető tisztségviselő megválasztása, visszahívása;***

***d) az éves beszámoló és költségvetés elfogadása, a tagdíj megállapítása;***

***e) az egyesületi vagyon felhasználására és befektetésére vonatkozó ~~500.000.~~-1.000 000 Ft-ot meghaladó döntés, a jelenlévő tagok kétharmados többségének támogatásával;***

***f) a vezető tisztségviselő feletti munkáltatói jogok gyakorlása, ha a vezető tisztségviselő az egyesülettel munkaviszonyban áll;***

***g) az olyan szerződés megkötésének jóváhagyása, amelyet az egyesület saját tagjával, vezető tisztségviselőjével vagy ezek hozzátartozójával köt;***

***h) a jelenlegi és korábbi egyesületi tagok és a vezető tisztségviselők elleni kártérítési igények érvényesítéséről való döntés;***

***i) fegyelmi vizsgálat kezdeményezése az Elnökség, a Felügyelőbizottság és a Fegyelmi Bizottság tagjaival kapcsolatosan;***

***j) a tisztségviselők költségtérítésének és tiszteletdíjának megállapítása;***

***k) döntés mindazon kérdésben, amelyet jogszabály vagy alapszabály a hatáskörébe utal.***

***4. A közgyűlés évente legalább egy alkalommal ülésezik.***

***5. A közgyűlést az elnökség legalább 15 nappal az ülés időpontja előtt kiküldött meghívóval~~, elsődlegesen az egyesület székhelyére~~ hívja össze írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, ~~továbbá~~ a tagnak az elektronikus levelezési címére történő kézbesítés ~~azzal, hogy a kézbesítés visszaigazolásra kerüljön (elektronikus tértivevény).~~***

***A közgyűlési meghívó tartalmazza az egyesület nevét, székhelyét, a közgyűlés helyét, idejét és a javasolt napirendi pontokat. A napirendi pontokat a meghívóban legalább olyan részletezettséggel kell rögzíteni, hogy a szavazásra jogosult tagok álláspontjukat kialakíthassák. A meghívónak tartalmaznia kell továbbá a közgyűlés határozatképtelensége esetére a megismételt közgyűlés helyszínét és időpontját, és az arra történő felhívást, hogy a megismételt közgyűlés az eredeti napirendi pontok tekintetében a megjelentek számára tekintet nélkül határozatképes lesz. A megismételt közgyűlés a közgyűlés napjára is összehívható.***

***A közgyűlési meghívót az egyesület székhelyén és honlapján nyilvánosságra kell hozni.***

***A közgyűlési meghívó kézbesítésétől vagy közzétételétől számított 3 napon belül a tagok és az egyesület szervei az elnökségtől a napirend kiegészítését kérhetik, a kiegészítés indokolásával. A napirend kiegészítésének tárgyában az elnökség 2 napon belül dönt. Az elnökség a napirend kiegészítését elutasíthatja vagy a kérelemnek helyt adhat. Döntését, továbbá elfogadás esetén a kiegészített napirendi pontokat minden esetben annak meghozatalától számított legkésőbb 2 napon belül igazolható módon közli a tagokkal.***

***Ha az elnökség a napirend kiegészítése iránti kérelemről nem dönt, vagy a kiegészített napirendi pontok szabályszerű kézbesítése nem állapítható meg, úgy a közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában, azzal, hogy a szabályszerűen nem közölt napirenden szereplő kérdésben csak akkor hozható határozat, ha valamennyi részvételre jogosult jelen van és a napirenden nem szereplő kérdés megtárgyalásához egyhangúlag hozzájárulnak.***

***6. Az elnök köteles a közgyűlést haladéktalanul összehívni a szükséges intézkedések megtétele céljából, ha***

***a./ az egyesület vagyona az esedékes tartozásokat nem fedezi;***

***b./ az egyesület előreláthatólag nem lesz képes a tartozásokat esedékességkor teljesíteni; vagy***

***c./ az egyesület céljainak elérése veszélybe került.***

***Ezekben az esetekben az összehívott közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni.***

***7. A közgyűlés határozatképes, ha azon a leadható szavazatok több mint felét képviselő szavazásra jogosult részt vesz. A határozatképességet minden határozathozatalnál vizsgálni kell.***

***8. A közgyűlés megnyitását követően elsődlegesen meg kell állapítani a határozatképességet, vagyis az aktuális taglétszámhoz képest a megjelent és szavazásra jogosult tagok számát. A közgyűlés a napirendi pontok tárgyalását megelőzően egyszerű szótöbbséggel, nyílt szavazással megválasztja a levezető elnök személyét, továbbá a jegyzőkönyvvezető és két jegyzőkönyv hitelesítő személyét, valamint szükség esetén a két fős szavazatszámláló bizottságot.***

***9. A közgyűlésről jegyzőkönyvet kell felvenni, amelyet a jegyzőkönyvvezető és a két jegyzőkönyv hitelesítő ír alá. A jegyzőkönyv tartalmazza a határozatok sorszámát, a döntésének tartalmát, időpontját és hatályát, illetve a döntést támogatók és ellenzők számarányát (ha lehetséges, személyét).***

***10. A tagok határozatukat a határozatképesség megállapításánál figyelembe vett szavazatok többségével hozzák meg. A határozat meghozatalakor nem szavazhat az,***

***a) akit a határozat kötelezettség vagy felelősség alól mentesít vagy a jogi személy terhére másfajta előnyben részesít;***

***b) akivel a határozat szerint szerződést kell kötni;***

***c) aki ellen a határozat alapján pert kell indítani;***

***d) akinek olyan hozzátartozója érdekelt a döntésben, aki az egyesületnek nem tagja;***

***e) aki a döntésben érdekelt más szervezettel többségi befolyáson alapuló kapcsolatban áll; vagy***

***f) aki egyébként személyesen érdekelt a döntésben.***

***11. A közgyűlés határozatát – az alapszabály vagy törvény eltérő rendelkezése hiányában – egyszerű szótöbbséggel, nyílt szavazással hozza. Az egyesület alapszabályának módosításához a jelen lévő tagok háromnegyedes szótöbbséggel hozott határozata szükséges. Az egyesület céljának módosításához és az egyesület megszűnéséről szóló közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges.***

***12. A közgyűlési határozatokat a levezető elnök a közgyűlésen szóban kihirdeti és az érintett tag(okk)al a határozat meghozatalát követő 8 napon belül írásban, igazolható módon is közli a határozatnak az egyesület honlapján történő közzétételével egyidejűleg.***

***Elnökség***

***13. Az elnökség 5 tagú, az elnökből és 4 alelnökból álló ügyvezető szerve, amely dönt mindazon kérdésekben, amelyet jogszabály vagy alapszabály nem utal a közgyűlés kizárólagos hatáskörébe.***

***14. Az elnökség tagjait a közgyűlés választja 5 év határozott időtartamra. Az elnökség tagjainak egyharmada választható az egyesület tagjain kívüli személyekből. Az elnökség az elnökét maga választja tagjai közül.***

***Megszűnik a vezető tisztségviselői megbízatás:***

***a./ a megbízás időtartamának lejártával;***

***b./ visszahívással;***

***c./ lemondással;***

***d./ a vezető tisztségviselő halálával vagy jogutód nélküli megszűnésével;***

***e./ a vezető tisztségviselő cselekvőképességének a tevékenysége ellátásához szükséges körben történő korlátozásával;***

***f./ a vezető tisztségviselővel szembeni kizáró vagy összeférhetetlenségi ok bekövetkeztével.***

***A vezető tisztségviselő megbízatásáról az egyesülethez címzett, az egyesület másik vezető tisztségviselőjéhez intézett nyilatkozattal bármikor lemondhat. Ha a jogi személy működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.***

***15. Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja.***

***A vezető tisztségviselőkre vonatkozó szabályokat a kijelölt személyre is alkalmazni kell. A vezető tisztségviselő ügyvezetési feladatait személyesen köteles ellátni. Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült. Nem lehet vezető tisztségviselő aki közügyektől eltiltó ítélet hatálya alatt áll (Btk. 61.§ (2) bek. i) pont). Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.***

***16. Az egyesület vezető tisztségviselői:***

***Az egyesület elnöke: KOVÁCS ISTVÁN (BÁRCZY MÁRIA)***

***8230Balatonfüred, Tinódi utca 10.***

***Az egyesület alelnökei:***

***Vida István (KÁRÁNDI LILI)***

***1101 Budapest, Kismartoni út 3.***

***ROJTOS NORBERT (NYÍRFÁS SAROLTA)***

***8230 Balatonfüred, Kósa P utca 7.***

***SZOTA TIBOR (MAGYAR MARGIT)***

***1142 Budapest, Rákospatak utca 50-52***

***KISBÁN TIBOR (SCHLETT ROZINA)***

***9012 Győr, Horgas utca 35.***

***Az egyesület törvényes képviseletét az elnök látja el.***

***A képviseleti jog gyakorlásának terjedelme: általános.***

***A képviseleti jog gyakorlásának módja: önálló.***

***Az elnök akadályoztatása esetén az egyesület képviseletét***

***Rojtos Norbert alelnök és Kisbán Tibor alelnök látja el.***

***A képviseleti jog gyakorlásának terjedelme: általános.***

***A képviseleti jog gyakorlásának módja: együttes.***

***17. Az elnökség hatáskörébe tartozik:***

***a./ az egyesület napi ügyeinek vitele, a hatáskörébe tartozó ügyekben a döntések meghozatala;***

***b./ a beszámolók előkészítése és azoknak a közgyűlés elé terjesztése;***

***c./ az éves költségvetés elkészítése és annak a közgyűlés elé terjesztése;***

***d./ az egyesületi vagyon kezelése, a közgyűlés hatáskörébe nem tartozó 500 000,-Ft alatti döntések meghozatala és végrehajtása;***

***e./ a közgyűlés összehívása, a tagság és az egyesület szerveinek értesítése;***

***f./ az elnökség által összehívott közgyűlés napirendi pontjainak meghatározása;***

***g./ részvétel a közgyűlésen és válaszadás az egyesülettel kapcsolatos kérdésekre;***

***h./ a tagság nyilvántartása;***

***i./ az egyesület határozatainak, szervezeti okiratainak és egyéb könyveinek vezetése;***

***j./ az egyesület működésével kapcsolatos iratok megőrzése;***

***k./ az egyesületet érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele; és***

***l./ a tag felvételéről való döntés.***

***m./ fegyelmi vizsgálat kezdeményezése az egyesület tagjaival szemben.***

***n./ döntés mindazon kérdésben, amelyet jogszabály vagy alapszabály a hatáskörébe utal***

***18. Az elnökség üléseit szükség szerint, de évente legalább egy alkalommal tarja. Az elnökségi ülést az elnök legalább 15 nappal az ülés időpontja előtt kiküldött meghívóval, elsődlegesen az egyesület székhelyére hívja össze írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).***

***Az elnökségi ülésre szóló meghívó tartalmazza az egyesület nevét, székhelyét, az elnökségi ülés helyét, idejét és a javasolt napirendi pontokat. A napirendi pontokat a meghívóban legalább olyan részletezettséggel kell rögzíteni, hogy az elnökségi tagok álláspontjukat kialakíthassák.***

***19. Az elnökség határozatát – az alapszabály vagy törvény eltérő rendelkezése hiányában – egyszerű szótöbbséggel, nyílt szavazással hozza. Az elnökség határozatképes, ha ülésén a szavazati jogában nem korlátozott elnökségi tagok több mint a fele jelen van.***

***A határozat meghozatalakor nem szavazhat az,***

***a) akit a határozat kötelezettség vagy felelősség alól mentesít vagy a jogi személy terhére másfajta előnyben részesít;***

***b) akivel a határozat szerint szerződést kell kötni;***

***c) aki ellen a határozat alapján pert kell indítani;***

***d) akinek olyan hozzátartozója érdekelt a döntésben, aki az egyesületnek nem tagja;***

***e) aki a döntésben érdekelt más szervezettel többségi befolyáson alapuló kapcsolatban áll; vagy***

***f) aki egyébként személyesen érdekelt a döntésben.***

***20. Az elnökség határozatait az elnökségi ülésen szóban kihirdeti és az érintett tag(okk)al a határozat meghozatalát követő 8 napon belül írásban, igazolható módon is közli a határozatoknak az egyesület honlapján történő közzétételével egyidejűleg.***

***Felügyelő Bizottság***

***1. A tagok három tagból álló felügyelőbizottságot hoznak létre az egyesület működésének és gazdálkodásának ellenőrzése érdekében.***

***2. A felügyelőbizottság tagjait a közgyűlés választja 5 év határozott időtartamra. A felügyelőbizottsági tisztség annak elfogadásával jön létre. A Felügyelő Bizottság elnökét a bizottsági tagok maguk közül választják ki egyszerű szótöbbséggel.***

***Megszűnik a felügyelőbizottsági megbízatás:***

***a./ a megbízás időtartamának lejártával;***

***b./ lemondással;***

***c./ a felügyelőbizottsági tag halálával;***

***d./ a felügyelőbizottsági tag cselekvőképességének a tevékenysége ellátásához szükséges körben történő korlátozásával;***

***e./ a felügyelőbizottsági taggal szembeni kizáró vagy összeférhetetlenségi ok bekövetkeztével.***

***A felügyelőbizottsági tag megbízatásáról az elnökséghez címzett nyilatkozattal bármikor lemondhat. Ha a felügyelőbizottság működőképessége ezt megkívánja, a lemondás az új tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.***

***3. Felügyelőbizottsági tag az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet felügyelőbizottsági tag az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.***

***Nem lehet a felügyelő szerv elnöke vagy tagja az a személy, aki:***

***a./ a döntéshozó szerv, illetve az elnökség elnöke vagy tagja (ide nem értve az egyesület döntéshozó szervének azon tagjait, akik tisztséget nem töltenek be),***

***b./ az Egyesülettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, kivéve, ha jogszabály másképp nem rendelkezik,***

***c./ az Egyesületcél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást -, illetve***

***d./ a fentiekben meghatározott személyek közeli hozzátartozója.***

***4. A felügyelőbizottság tagjai:***

***A felügyelőbizottság elnöke:***

***VÉGH ENDRE (SZALAI MÁRIA)***

***8230 Balatonfüred, Pálóczi Horváth Ádám utca 36/D***

***A felügyelőbizottság tagjai:***

***BENE ZOLTÁN (PÉTER ILONA)***

***8230 Balatonfüred, Köztársaság u. 19/D***

***5. A felügyelőbizottság hatáskörébe tartozik:***

***a./ az intézkedésre való jogosultságának megfelelően a döntéshozó szervet vagy az ügyvezető szervet tájékoztatni és annak összehívását kezdeményezni, ha arról szerez tudomást, hogy a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé, továbbá, ha a vezető tisztségviselők felelősségét megalapozó tény merült fel;***

***b./ a közgyűlés, illetőleg az elnökség összehívása, ha a felügyelőbizottság indítványára 30 napon belül nem kerül összehívásra a közgyűlés, illetőleg az elnökségi ülés;***

***c./ az ügyész értesítése, ha a törvényes működés helyreállítása érdekében az arra jogosult szerv a szükséges intézkedést felhívás ellenére nem teszi meg;***

***d./ döntés mindazon kérdésben, amelyet jogszabály vagy alapszabály a hatáskörébe utal.***

***6. A felügyelőbizottság határozatát egyszerű szótöbbséggel, nyílt szavazással hozza. A felügyelőbizottság határozatképes, ha ülésén a szavazati jogában nem korlátozott felügyelőbizottsági tagok több mint a fele jelen van. Két tag jelenléte esetén kizárólag egyhangúlag hozható határozat.***

***A határozat meghozatalakor nem szavazhat az,***

***a) akit a határozat kötelezettség vagy felelősség alól mentesít vagy a jogi személy terhére másfajta előnyben részesít;***

***b) akinek olyan hozzátartozója érdekelt a döntésben, aki az egyesületnek nem tagja;***

***c) aki a döntésben érdekelt más szervezettel többségi befolyáson alapuló kapcsolatban áll;***

***d) vagy aki egyébként személyesen érdekelt a döntésben.***

***7. A felügyelőbizottsági ülésről jegyzőkönyvet kell felvenni, amelyet a jelenlévő felügyelőbizottsági tagok írnak alá. A jegyzőkönyv tartalmazza a határozatok sorszámát, a döntésének tartalmát, időpontját és hatályát, illetve a döntést támogatók és ellenzők számarányát (ha lehetséges, személyét).***

***8. A felügyelőbizottság határozatait az ülésen szóban kihirdeti és az érintett egyesületi szervvel a határozat meghozatalát követő 8 napon belül írásban, igazolható módon is közli, a határozatoknak az egyesület honlapján történő közzétételével egyidejűleg.***

***9. A felügyelőbizottság munkatervét és működésének rendjét maga alakítja. A Felügyelőbizottság elnöke meghívót kap az Elnökség üléseire, azon tanácskozási és véleménynyilvánítási joggal részt vehet. Akadályoztatása esetén a bizottság egyik tagja képviselheti az elnököt.***

***10. A felügyelőbizottság feladata az egyesületi szervek, valamint a jogszabályok, az alapszabály és az egyesületi határozatok végrehajtásának, betartásának ellenőrzése.*** ***A felügyelőbizottság köteles a közgyűlés elé kerülő előterjesztéseket megvizsgálni, és ezekkel kapcsolatos álláspontját a közgyűlés ülésén ismertetni.***

***11. A felügyelőbizottság az egyesület irataiba, számviteli nyilvántartásaiba, könyveibe betekinthet, a vezető tisztségviselőktől és tagjaitól felvilágosítást kérhet, az egyesület fizetési számláját, pénztárát, eszköz állományát, valamint szerződéseit megvizsgálhatja és szakértővel megvizsgáltathatja.***

***FEGYELMI BIZOTTSÁG***

***1. A tagok három tagból álló fegyelmi bizottságot hoznak létre az egyesület tagok jelen alapszabály rendelkezéseit vagy a közgyűlés határozatát sértő cselekmények körülményeinek feltárása, megelőzése és az elnökség tagi kizárásokkal kapcsolatos döntéseinek támogatása érdekében.***

***2. A fegyelmi bizottság tagjait a közgyűlés választja 5 év határozott időtartamra. A fegyelmi bizottsági tisztség annak elfogadásával jön létre. A felügyelő bizotság az elnökét maga választja tagjai közül.***

***Megszűnik a fegyelmi bizottsági megbízatás:***

***a./ a megbízás időtartamának lejártával;***

***b./ lemondással;***

***c./ a fegyelmi bizottsági tag halálával;***

***d./ a fegyelmi bizottsági tag cselekvőképességének a tevékenysége ellátásához szükséges körben történő korlátozásával;***

***e./ a fegyelmi bizottsági taggal szembeni kizáró vagy összeférhetetlenségi ok bekövetkeztével.***

***A fegyelmi bizottsági megbízatásáról az elnökséghez címzett nyilatkozattal bármikor lemondhat. Ha a fegyelmi bizottság működőképessége ezt megkívánja, a lemondás az új tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.***

***3. Fegyelmi bizottsági tag az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet fegyelmi bizottsági tag az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.***

***Nem lehet a fegyelmi bizottság elnöke vagy tagja az a személy, aki:***

***a./ a döntéshozó szerv, felügyelő bizottság, illetve az elnökség elnöke vagy tagja (ide nem értve az egyesület döntéshozó szervének azon tagjait, akik tisztséget nem töltenek be),***

***b./ a fentiekben meghatározott személyek közeli hozzátartozója.***

***c./ akinek felelősségét az alapszabály vagy közgyűlési határozat megsértése miatt az elnökség vagy a közgyűlés jogerősen megállapította.***

***4. A fegyelmi bizottság tagjai:***

***A fegyelmi bizottság elnöke:***

***LÉMAN LÁSZLÓ (FISCHER IRÉN)***

***8230 Balatonfüred, Óvoda utca 8/A***

***A fegyelmi bizottság tagjai:***

***ŐRY MIKLÓS (DANKA IRÉN)***

***8230 Balatonfüred, Hárs köz 1.***

***PÉNZES LÁSZLÓ (HEGEDŰS ILONA)***

***8230 Balatonfüred, Köztársaság u. 4/B***

***5. A fegyelmi bizottság hatáskörébe tartozik:***

***a./ az elnökség – az Elnökség, a Felügyelőbizottság és a Fegyelmi Bizottság tagjaival kapcsolatosan a közgyűlés – kezdeményezésére fegyelmi vizsgálat lefolytatása, amennyiben a horgászat tevékenységre vonatkozó jogszabály, jelen alapszabály, valamint közgyűlési határozatba foglalt szabály egyesületi tagok által való megsértésének alapos gyanúja merül fel;***

***b./ az a) pontban írt szabálysértés körülményeinek feltárása, javaslattétel a felelősség megállapítására és a hasonló esetek megelőzése érdekében teendő intézkedésekre;***

***6. A bizottság megállapításait és javaslatait tartalmazó összefoglaló jegyzőkönyvet a fegyelmi vizsgálat kezdeményezését követő 30 napon belül terjeszti az elnökség, illetve a közgyűlés elé. A bizottság megállapításai és javaslatai az elnökséget, illetve a közgyűlést nem kötik döntésének meghozatalában, de az azoktól való eltérést az elnökségnek, illetve a közgyűlésnek indokolnia kell.***

***7. A fegyelmi bizottság tevékenységéről évente beszámol a közgyűlésnek. A fegyelmi bizottság elnöke tanácskozási joggal jogosult részt venni az elnökség ülésén. A fegyelmi bizottság ügyrendjét és ellenőrzési tervét maga határozza meg.***

**XI.**

**Záró rendelkezések**

Az alapszabályban nem szabályozott kérdésekre a Polgári Törvénykönyvről szóló 2013. évi V. törvény (Ptk.) és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (Ectv.) rendelkezései az irányadóak.

Kelt: Balatonfüred, 2022. május 29.

.......................................

Kovács István

elnök

Előttünk, mint tanúk előtt:

Aláírás……………………... Aláírás………………………...

Név: Iván Imre Név: Tóth Péter

Szig.: 840760 TA Szig.: 262578 PA

lakcím:8230 B-füred, Pacsirta u. 21/4 lakcím: 8230 B-füred, Tamási Áron u. 10/c

**ZÁRADÉK**

**Alulírott Dr. Nagy Nóra ügyvéd, mint a Balatonfüredi Horgász Egyesület jogi képviselője, a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 38. § (2) bekezdésében rögzítetteknek megfelelően igazolom, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának. Az egységes szerkezetű okirat elkészítésére az alapító okirat 2013. évi V. törvény (Ptk.) és a 2011. XLXXV. Törvény (Civil tv.) szerinti hatályosítása, pontjainak újraszámozása, valamint a következő pontjainak változása adott okot: I., IV-X. A változásokat tartalmazó szövegrészek vastag, dőlt betűvel szedettek.**

*Kelt:*